Els delegats/ades de prevenció són designats per i entre els representants del personal, per la qual cosa la seva existència queda supeditada a la dels delegats de personal o del comitè d'empresa, i a la voluntarietat d'aquest òrgan, que efectivament existeixi la representació especialitzada.
Hi ha una correlació clara i directa entre l'àmbit de la representació unitària (delegat/ada de personal) i l'àmbit de la representació especialitzada (delegat/ada de prevenció).
Si l'àmbit de la representació unitària és un centre de treball (delegat de prevenció o comitè d'empresa), aquest mateix àmbit és el de la representació dels delegats de prevenció; si l'àmbit de representació unitària es correspon amb diversos centres de treball (comitè d'empresa), aquest també és utilitzat per a l'elecció dels delegats/ades de prevenció.
Mitjançant un conveni les parts poden pactar un sistema alternatiu de nomenament de delegats/ades de prevenció, per o entre els /les representants del personal.
Respecte al sistema de nomenament dels delegats/ades de prevenció, davant l'absència de regulació, el procediment a seguir el decideixen els mateixos representants de personal per:
Els delegats de prevenció (article 35 de la Llei 31/1995) han de ser designats per i entre els representants del personal d'acord amb l'escala següent:
a) de les empreses fins a 30 treballadors/ores: el delegat de prevenció és el delegat de personal.
b) de 31 a 49 treballadors/ores: hi ha un delegat de prevenció, que ha de ser elegit per i entre els delegats de personal.
Quadre I. Òrgans de representació
* Escollit per majoria entre els treballadors/ores.
** És el delegat de personal, designat o escollit per majoria entre els treballadors/ores.
Per determinar el nombre de delegats/ades de prevenció, s'ha de tenir en compte per al còmput de treballadors/ores temporals:
a) Els treballadors vinculats per contracte de duració determinada superior a un any, es computen com a treballadors fixos de plantilla.
b) Els contractats per un termini de fins a 1 any, es computen segons el nombre de dies treballats en el període d'un any anterior a la designació.
Cada 200 dies treballats o fracció, es computen com a 1 treballador mes.
Supòsit en què no hi hagi representació de treballadors/ores.
Elecció directa pels treballadors (Llei de Prevenció de Riscos Laborals - disposició adicional 4a):
En el lloc de treball on no hi hagi representants dels treballadors/ores, per no disposar els treballadors amb l'antiguitat suficient per ser elegits o elegibles.
Els treballadors podran elegir per majoria un d'ells perquè assumeixi les competències de delegat de prevenció, que ha de tenir facultats, garanties i obligacions del sigil professional.
Poden ser electors tots els treballadors/ores de l'empresa o centre de treball, majors de 16 anys, amb una antiguitat de com a mínim d'1 mes.
Poden ser elegibles els treballadors/ores majors de 18 anys complerts i una antiguitat a l'empresa de com a mínim 6 mesos, a part de les activitats en què per mobilitat de personal es pacti en conveni col·lectiu, un termini inferior amb el límit mínim de 3 mesos d'antiguitat (Estatut dels treballadors - article 69).
Per llei s'exigeix que el nomenament s'efectuï per majoria dels treballadors/ores.
Si així no es produeix, ni consta que haguessin estat citats a la convocatòria de l'elecció, aquesta no es pot entendre com a feta.
El procediment per a la designació dels delegats/ades de prevenció a les societats cooperatives que no compten amb personal assalariat ha d'estar previst als estatuts o ser acordat amb l'assemblea general.
Quan a més a més dels socis/sòcies que presten el seu treball personal, existeixen assalariats/ades, es computaran els dos col·lectius, per adaptar-ho al Quadre I d'òrgans de representació, i, en aquest cas, la designació dels delegats de prevenció es realitza conjuntament pels socis/sòcies que presten treball i els treballadors/ores assalariats/ades, o en el seu cas, els representants d'aquests (Llei de prevenció de riscos laborals - disposició addicional 10a).